CELEX: C2005/045/05
Language: sl
Date: 2005-02-19 00:00:00
Title: Sodba Sodišča (veliki senat) z dne 14. decembra 2004 v zadevi C-309/02 (predlog za sprejem predhodne odločbe Verwaltungsgericht Stuttgart): Radlberger Getränkegesellschaft mbH & Co. in S. Spitz KG proti Land Baden-Württemberg (Okolje — Prost pretok blaga — Embalaža in odpadna embalaža — Direktiva 94/62/ES — Obveznost konsignacije in vračanja za embalaže za enkratno uporabo glede na skupni odstotek embalaže, ki jo je mogoče ponovno uporabiti)

19.2.2005   
            
            
               SL
            
            
               Uradni list Evropske unije
            
            
               C 45/3
            
         
      SODBA SODIŠČA
   
   (veliki senat)
   z dne 14. decembra 2004
   v zadevi C-309/02 (predlog za sprejem predhodne odločbe Verwaltungsgericht Stuttgart): Radlberger Getränkegesellschaft mbH & Co. in S. Spitz KG proti Land Baden-Württemberg (1)
   
   (Okolje - Prost pretok blaga - Embalaža in odpadna embalaža - Direktiva 94/62/ES - Obveznost konsignacije in vračanja za embalaže za enkratno uporabo glede na skupni odstotek embalaže, ki jo je mogoče ponovno uporabiti)
   (2005/C 45/05)
   Jezik postopka: nemščina
   V zadevi C-309/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Verwaltungsgericht Stuttgart (Nemčija) z dne 21. avgusta 2002, ki je prispel na Sodišče dne 29. avgusta 2002, v postopku Radlberger Getränkegesellschaft mbH & Co., S. Spitz KG proti Land Baden-Württemberg, je Sodišče (veliki senat) v sestavi V. Skouris, predsednik, P. Jann in K. Lenaerts (poročevalec), predsednika senatov, C. Gulmann, J.-P. Puissochet in R. Schintgen, sodniki, N. Colneric, sodnica, S. von Bahr in J. N. Cunha Rodrigues, sodnika, generalni pravobranilec: D. Ruiz-Jarabo Colomer, sodni tajnik: M.-F. Contet, glavna administratorka, dne 14. decembra 2004 razglasilo sodbo, katere izrek se glasi:
   
               1.
            
            
               Člen 1(2) Direktive Evropskega parlamenta in Sveta 94/62/ES z dne 20. decembra 1994 o embalaži in odpadni embalaži ne nasprotuje temu, da države članice uvajajo ukrepe, katerih namen je spodbujanje sistemov za ponovno uporabo embalaže.
            
         
               2.
            
            
               Člen 7 Direktive 94/62, ki zadevnim proizvajalcem in distributerjem ne podeljuje nobene pravice nadaljnjega sodelovanja pri določenem sistemu ravnanja z odpadno embalažo, nasprotuje nadomestitvi globalnega sistema zbiranja takih odpadkov s sistemom konsignacije in posamičnega vračanja, kadar novi sistem ni enako sposoben doseči ciljev navedene direktive ali kadar se prehod na ta novi sistem ne more izvesti brez prekinitve in ne da bi bila s tem ogrožena možnost dejanskega sodelovanja gospodarskih subjektov iz zadevnih sektorjev pri novem sistemu od njegove vzpostavitve.
            
         
               3.
            
            
               Člen 28 ES nasprotuje nacionalni ureditvi, kot je tista iz členov 8(1) in 9(2) Verordnung über die Vermeidung und Verwertung von Verpackungsabfällen (uredba o preprečevanju in predelavi odpadne embalaže), kolikor ta napoveduje nadomestitev globalnega sistema zbiranja odpadne embalaže s sistemom konsignacije in posamičnega vračanja, ne da bi bilo pri tem zadevnim proizvajalcem in distributerjem dano na voljo razumno prehodno obdobje, da bi se nanj privadili, in ne da bi jim bilo zagotovljeno, da bodo v trenutku spremembe sistema ravnanja z odpadno embalažo dejansko lahko sodelovali pri novem operativnem sistemu.
            
         
      (1)  UL C 274, 9.11.2002.